IV. Konsepsiyani amalga oshirishdan kutilayotgan natijalar

|
IV. Konsepsiyani amalga oshirishdan kutilayotgan natijalar
|
bet | 20/20 | Sana | 12.01.2024 | Hajmi | 117,05 Kb. | | #135477 |
Bog'liq Mavzu Respublikada axolini ijtimoiy muhofaza qilish sog\'liqni sIV. Konsepsiyani amalga oshirishdan kutilayotgan natijalar
Konsepsiyani amalga oshirish natijasida quyidagilar kutilmoqda:
barqaror taraqqiyot sohasida milliy maqsadlar va vazifalarga erishish;
Jahon sog‘liqni saqlash tashkiloti, boshqa nufuzli xalqaro tashkilotlar standartlari va tavsiyalarini milliy qonun hujjatlariga implementatsiya qilish, Xalqaro tibbiy-sanitariya qoidalarini amalga oshirish;
sog‘liqni saqlash xizmatlari bilan to‘liq qamrab olishni ta’minlash, malakali, ixtisoslashtirilgan va yuqori texnologik tibbiy yordamdan foydalanish imkoniyatini oshirish, onalik va bolalikni muhofaza qilish tizimini rivojlantirish;
davlat tomonidan kafolatlangan bepul tibbiy yordam hajmlarini qonunchilik yo‘li bilan belgilab qo‘yish;
respublika fuqarolarini majburiy tibbiy sug‘urta dasturlari bilan bosqichma-bosqich qamrab olish;
sog‘liqni saqlashni moliyalashtirishni oshirish, tibbiy xizmatlar ko‘rsatishda budjetdan ajratiladigan mablag‘lardan samarali foydalanish, tibbiyot va farmatsevtika xodimlari mehnatiga munosib haq to‘lanishini ta’minlash;
respublika hududlarini tibbiyot va farmatsevtika kadrlari bilan to‘liq hamda teng hajmda ta’minlashga erishish;
jamiyat sog‘liqni saqlash tizimi va fuqarolar sog‘lig‘ini saqlash masalalari bo‘yicha idoralararo hamkorlikni rivojlantirish;
Aholini ijtimoiy himoya qilish va sog‘liqni saqlash tizimini takomillashtirish, xotin-qizlarning ijtimoiy-siyosiy faolligini oshirish
4.1. Aholini ijtimoiy himoya qilish tizimini yanada rivojlantirish.
Aholini ijtimoiy himoya qilishning yangi tartiblarini joriy qilish va mustahkamlashga qaratilgan Vazirlar Mahkamasining “Aholini ijtimoiy himoya qilish sohasida davlat xizmatlari ko‘rsatishning ayrim maʼmuriy reglamentlarini tasdiqlash to‘g‘risida”gi qarori bilan farzand tug‘ilganda beriladigan bir martalik nafaqa va dafn marosimi uchun nafaqa Davlat xizmatlari markazlari orqali rasmiylashtirilishi belgilandi.
Pandemiya sharoitida aholining zayf qatlamlarini ijtimoiy himoya qilish va qo‘llab-quvvatlash maqsadida tuzilgan Homiylik xayriyalarini muvofiqlashtirish markazlari joriy yil 2 apreldan 20 mayga qadar 9139 ta mahallada istiqomat qiluvchi 413 072 ta ehtiyojmand oilaga 49 mlrd. 910 mln. so‘m miqdorida homiylik xayriyalari yetkazib berildi.
Shuningdek, ijtimoiy sharoiti og‘ir 14 ming nafardan ortiq xotin-qiz doimiy daromad olinadigan, 22 299 nafari haq to‘lanadigan jamoat ishlari bilan taʼminlandi. Qolaversa, nogironligi bor xotin-qizlarni ijtimoiy qo‘llab-quvvatlash maqsadida joriy yilda 5579 nafar nogironligi bor xotin-qizga 2250 ta nogironlik aravachasi, 1357 ta eshitish moslamasi, 1972 ta reabilitatsiya vositalari yetkazib berish ko‘zda tutilgan bo‘lib, Xotin-qizlarni va oilani qo‘llab-quvvatlash davlat maqsadli jamg‘armasi mablag‘lari hisobidan 7 mlrd. so‘mdan ziyod mablag‘ ajratilishi rejalashtirilgan.
4.2. Sog‘liqni saqlash tizimini takomillashtirish va xotin-qizlarning ijtimoiy-siyosiy faolligini oshirish.
Xususiy tibbiyotni yana-da rivojlantirish va ushbu jarayonga chet el investitsiyalarini keng jalb qilish bo‘yicha joriy yil birinchi yarim yilligida davlat tibbiyot muassasalarida 173 xil autsorsing xizmatlari bo‘yicha faoliyat joriy qilinib (rejaga nisbatan 86,5 %), ularning 126 tasini taom tayyorlash; 47 tasini kir yuvish kabi xizmatlar tashkil etadi.
Joriy yilning 1 may holatiga ko‘ra tibbiyot muassasalarining moddiy-texnika bazasini mustahkamlash bo‘yicha tibbiyot obyektlarida 209,3 mlrd. so‘mlik (14%) ishlar bajarilgan, 195,0 mlrd. so‘m (13%) moliyalashtirilgan. Respublika bo‘ylab 21 ta obyektlarda qurilish taʼmirlash ishlari yakunlandi.
Toshkent shahrida Ko‘p tarmoqli bolalar tibbiyot markazi foydalanishga topshirildi va zamonaviy tibbiy jihozlar bilan taʼminlandi.
Pandemiya sharoitida tibbiyot muassasalarini zarur asbob-usukunalar va jihozlar bilan taʼminlash uchun xalqaro tashkilotlar va moliyaviy institutlar mablag‘larini jalb qilish bo‘yicha tegishli hukumat qarorlari loyihalari ishlab chiqildi.
Xotin-qizlarning ijtimoiy-siyosiy faolligini oshirish maqsadida 4 404 nafar xotin-qiz tadbirkorlik sohalariga jalb etildi. Xotin-qizlardan 1 448 nafarining hunarmandchilik, 301 nafarining kasanachilik sohalaridagi tashabbuslari qo‘llab-quvvatlandi. Qolaversa, 426 nafar xotin-qizga mazkur maqsadlarni amalga oshirishini rag‘batlantirish maqsadida banklar tomonidan jami 58 mlrd. so‘mdan ortiq kreditlar ajratilishiga ko‘maklashildi. Xotin-qizlarning tadbirkorlik tashabbuslarini qo‘llab-quvvatlash maqsadida esa “Xalq banki”ga 42 mlrd. so‘m va “Mikrokreditbank”ka 25 mlrd. so‘m yo‘naltirildi.
|
| |